**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

« » « » 2021 թվականի N \_\_ -Ն

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Հայաստանի Հանրապետության բյուջետային համակարգի մասին» օրենքի 19-րդ հոդվածի 3-րդ կետով և «Զինվորական ծառայության և զինծառայողի կարգավիճակի մասին» օրենքի 64-րդ հոդվածի 3-րդ մասով և հիմք ընդունելով Հայաստանի Հանրապետության կառավարության 2016 թվականի ապրիլի 21-ի N410-Ն որոշման հավելվածի 16-րդ կերտի պահանջները՝ Հայաստանի Հանրապետության կառավարությունը ***որոշում է.***

1. Զինվորական ծառայության պարտականությունները կատարելիս վնասվածք ստացած Շանթ Սեդրակի Ամբարդարյանի հետազոտությունը և բուժումը Ամերիկայի Միացյալ Նահանգներում կազմակերպելու նպատակով Հայաստանի Հանրապետության 2021 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդից 2021 թվականի ինն ամսում Հայաստանի Հանրապետության պաշտպանության նախարարությանը հատկացնել 5.292,2 հազար դրամ՝ «Այլ նպաստներ բյուջեից» հոդվածով:

2. «Հայաստանի Հանրապետության 2021 թվականի պետական բյուջեի մասին» օրենքի 1-ին հավելվածի 2-րդ աղյուսակում կատարել վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 3, 4, 5, 9 և 9.1 հավելվածներում կատարել փոփոխություններ ու լրացումներ՝ համաձայն NN 1, 2, 3 և 4 հավելվածների:

3. Սույն որոշումն ուժի մեջ է մտնում պաշտոնական հրապարակմանը հաջորդող օր­վանից:

Հայաստանի Հանրապետության

Վարչապետի պաշտոնակատար Ն. Փաշինյան

2021 թ. «\_\_\_\_\_\_\_» «\_\_\_\_»

Երևան

**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |
| --- |
| **1. Ընթացիկ իրավիճակը և իրավական ակտի ընդունման անհրաժեշտությունը** |
| Որոշման նախագծի ներկայացումը պայմանավորված է այն հանգամանքով, որ «Զինվորական ծառայության և զինծառայողի կարգավիճակի մասին» Հայաստանի Հան­րա­պետության օրենքի 64-րդ հոդվածի 3-րդ մասի և Հայաստանի Հանրապետության կառավարության 2016 թվականի ապրիլի 21-ի N 410-Ն որոշմամբ հաստատված կարգի պահանջների համաձայն ՀՀ առողջապահության նախարարի 2016թ. մայիսի 10-ի թիվ 18-Ն հրամանով ստեղծված մասնագիտական հանձնաժողովի կողմից 2021 թվականի հուլիսի 1-ին դրական եզրակացություն է տրվել զինվորական ծառայության պարտա­կա­նությունները կատարելիս հրազենային բեկորային վնասվածք ստացած Շանթ Սեդրակի Ամբար­դարյանի հետազոտությունը և բուժումը օտարերկրյա պետությունում իրա­կա­նացնելու վերաբերյալ, որի հիման վրա և հիմք ընդունելով ՀՀ կառավարության 21.04.2016թ. N 410-Ն որոշմամբ հաստատված կարգի 3-րդ կետի պահանջները` ՀՀ կա­ռա­վարության պահուստային ֆոնդից ՀՀ պաշտպանության նախարարությանն է հատկացվում 5.292,2 հազար դրամ՝ որը ներառում է հետազոտման և բուժման համար անհրաժեշտ ծախսերի, կեցության և ճանա­պարհածախսի հաշվարկը (այդ թվում՝ ուղեկցող անձի): Նախնական հետազոտման ադյունքների հիման վրա որոշվելու է հետագա բուժման անհրաժեշտությունը:  Հիմք ընդունելով ՀՀ կառավարության 21.04.2016թ. N 410-Ն որոշմամբ հաստատված կարգի 3-րդ կետի պահանջները` ՀՀ կառավարության պահուստային ֆոնդից ՀՀ պաշտ­պա­նության նախարարությանն է հատկացվելու 5.292,2 հազար դրամ, որը ՀՀ պաշտպա­նության նախարարության կողմից փոխանցվելու է Շ. Ամբարդարյանի բանկային հաշվե­համար­ին` վերջինիս հետազոտություն ու բուժումն Ամերիկայի Միացյալ Նահանգներում ապահովելու համար: |
| **2. Առաջարկվող կարգավորման բնույթը** |
| Նախագծի համաձայն Շանթ Սեդրակի Ամբարդարյանի հետազոտությունը և մասնագիտացված բուժումը Ամերիկայի Միացյալ Նահանգներում կազմակերպելու նպա­տա­կով Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասա­կարգման «Այլ նպաստներ բյուջեից» հոդվածով) Հայաստանի Հանրապետության պաշտպանության նախարա­րու­թյանը հատկացվում է 5.292,2 հազար դրամ: |
| **3. Նախագծի մշակման գործընթացում ներգրավված ինստիտուտները,**  **անձինք և նրանց դիրքորոշումը** |
| Նախագիծը մշակվել է ՀՀ պաշտպանության նախարարության կողմից: |
| **4. Ակնկալվող արդյունքը** |
| Նախագծի ընդունման արդյունքում հնարավոր կլինի կազմակերպել զինվորական ծառայության պարտականությունները կատարելիս վնասվածք ստացած Շանթ Ամբարդարյանի մասնագիտացված բժշկական հետազոտություններն ու բուժումը, ինչպես նաև ապահովել նրա առողջական վիճակի բարելավումը: |

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Որոշման նախագծի ընդունմամբ նախատեսվում է Հայաստանի Հանրապե­տու­թյան պետական բյուջեից ՀՀ պաշտպանության նախարարությանը հատկացնել 5.292,2 հազար դրամ:

**6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա: